De Kummandant hollt sik nich lang in Vigo op, woneem de Offizeren an Boord vun dat Schipp „Weser“ as Helden begrööt un verwöhnt warrt. Mit en Trick will de Kaleun versöken, dör Gibraltar dörtobreken ahn vun de feendlichen Scheep opdeckt warrn. Dat haut aver nich hen un so warrt U 96 swoor ünner Füer nahmen. Mit vulle Fohrt lett de Kaptein dat U-Boot op de afrikaanschen Küst tostüern, üm in’t sietere Water to kamen. De Schaden is aver al so groot, dat dat Afduken nich mehr anhollen warrn kann un U 96 eerst in 280 m op Grund löpt – bi en Warftgarantie vun jüst mol 90 m.